*Projekts*

LATVIJAS REPUBLIKAS MINISTRU KABINETS

2021. gada\_\_\_.\_\_\_\_\_\_ Noteikumi Nr.\_\_\_\_\_\_

Rīgā (prot. Nr. \_\_\_\_\_\_.§)

**Grozījumi Ministru kabineta 2020. gada 6. novembra rīkojumā Nr. 655 “Par ārkārtējās situācijas izsludināšanu”**

1. Izdarīt Ministru kabineta 2020. gada 6. novembra rīkojumā Nr. 655 “[Par ārkārtējās situācijas izsludināšanu](https://likumi.lv/ta/id/318517-par-arkartejas-situacijas-izsludinasanu)” ([Latvijas Vēstnesis](https://likumi.lv/ta/id/320439), 2020, 216A., 221B., 223A., 227A., 233B., 235B., 237A., 244B., 247A., 251A. nr.; 2021, 4B., 9A., 10A., 12B., 14A., 17A., 19B., 25A.,  29A., 32A., 35A., 38B., 39A., 40A., 45A nr.) šādus grozījumus:

1.1.no 2021. gada 15. marta:

* + 1. (*Veselības ministrijas piedāvātajā redakcijā*) Izteikt 5.13.2.1apakšpunktu šādā redakcijā:

          “5.13.2.1 Mācību procesu klātienē 1.- 4. klasē var īstenot, nodrošinot epidemioloģiskās drošības prasības un veicot izglītības iestādē klātienē nodarbināto iknedēļas testēšanu, un ja kārtējās kalendārās nedēļas otrdienā 14 dienu kumulatīvais Covid-19 gadījumu skaits uz 100 000 iedzīvotāju konkrētās pilsētas vai novada administratīvajā teritorijā, kurā atrodas izglītības iestāde, nepārsniedz 200 un epidemioloģiskie apstākļi liecina par  drošāku situāciju administratīvajā teritorijā. Slimību profilakses un kontroles centrs reizi nedēļā ceturtdienās publicē oficiālajā izdevumā “Latvijas Vēstnesis” to pilsētu vai novadu sarakstu, kur, atbilstoši Slimību profilakses un kontroles centra tīmekļvietnē trešdienā publicētajai informācijai, 14 dienu kumulatīvās saslimstības rādītājs atbilst tādam līmenim, lai īstenotu klātienes mācības 1.- 4. klasē.”

Atsevišķos gadījumos,  ievērojot epidemioloģiskos apstākļus, kas mazina Covid-19 izplatīšanās  riskus, mācību procesu klātienē 1.-4. klasē var nodrošināt arī, ja 14 dienu kumulatīvā saslimstība uz 100 000 iedzīvotāju pārsniedz 200, bet ne vairāk kā:

5.13.2.11. 220, lemjot par klātienes mācību atsākšanu konkrētajā administratīvajā teritorijā,;

5.13.2.12. 250, lemjot par klātienes mācību turpināšanu konkrētajā administratīvajā teritorijā. Situācijas izvērtējums tiek balstīts uz vairākiem epidemioloģiskajiem kritērijiem, to skaitā jaunatklāto Covid-19 gadījumu ģeogrāfiskais sadalījums, to sasaiste ar konkrētām iestādēm, uzņēmumiem, mājsaimniecībām, pasākumiem u.c., vienlaikus vērtējot tos kontekstā ar iespējamu ietekmi uz izglītības procesa organizāciju.

* + 1. Papildināt rīkojumu ar 5.13.2.6 apakšpunktu šādā redakcijā:

“5.13.2.6 Datu ieguvei, kas nepieciešami papildu kritēriju izvērtēšanai skolu komplektācijas ģeogrāfiskā areāla analīzei, lai nodrošinātu attiecīgus aizsardzības pasākumus. Izglītības un zinātnes ministrija nodrošina datu apmaiņu ar Centrālo statistikas pārvaldi. Izglītības un zinātnes ministrija nodod Centrālai statistikas pārvaldei informāciju par izglītības iestāžu atrašanās vietu, pedagogiem un skolēniem.

* + 1. **Izglītības un zinātnes ministrijas piedāvātais variants A**

papildināt rīkojumu ar 5.13.2.7 apakšpunktu šādā redakcijā:

“5.13.2.7 Izglītojamajiem (vienas klases (grupas, kursa) ietvaros ne vairāk kā 20 personām) pamatizglītības vai vidējās izglītības pakāpē ārtelpās, nodrošinot epidemioloģiskās drošības prasības, var īstenot formālās un neformālās izglītības programmu nodarbības. Šis nosacījums netiek attiecināts uz izglītības procesa norisi Salacgrīvas novadā, Alojas novadā, Mazsalacas novadā, Rūjienas novadā, Naukšēnu novadā, Valkas novadā, Apes novadā, Alūksnes novadā, kā arī Rīgas un Daugavpils administratīvajās teritorijās.

Formālās izglītības programmu ietvaros ārtelpās var īstenot ne vairāk kā 5 nodarbības no attiecīgajā nedēļā paredzēto nodarbību skaita.

Neformālās izglītības programmu ietvaros ārtelpās var īstenot ne vairāk kā 2 nodarbības no attiecīgajā nedēļā paredzēto nodarbību skaita, vienas nodarbības ilgumam nepārsniedzot 40 minūtes. Šā rīkojuma 5.13.2.7 apakšpunktā noteiktie ierobežojumi neattiecas uz šā rīkojuma 5.17.apakšpunktā minēto sporta treniņu (nodarbību) norisi”.

**Izglītības un zinātnes ministrijas piedāvātais variants B**

papildināt rīkojumu ar 5.13.2.7 apakšpunktu šādā redakcijā:

“5.13.2.7 Izglītojamajiem (vienas klases (grupas, kursa) ietvaros ne vairāk kā 10 personām) pamatizglītības vai vidējās izglītības pakāpē ārtelpās, nodrošinot epidemioloģiskās drošības prasības, var īstenot formālās un neformālās izglītības programmu nodarbības.

Formālās izglītības programmu ietvaros ārtelpās var īstenot ne vairāk kā 5 nodarbības no attiecīgajā nedēļā paredzēto nodarbību skaita.

Neformālās izglītības programmu ietvaros ārtelpās var īstenot ne vairāk kā 2 nodarbības no attiecīgajā nedēļā paredzēto nodarbību skaita, vienas nodarbības ilgumam nepārsniedzot 40 minūtes. Šā rīkojuma 5.13.2.7 apakšpunktā noteiktie ierobežojumi neattiecas uz šā rīkojuma 5.17.apakšpunktā minēto sporta treniņu (nodarbību) norisi”.

**Veselības ministrijas piedāvātais papildinājums reģionālajam principam (variants C)**

papildināt rīkojumu ar 5.13.2.7 apakšpunktu šādā redakcijā:

“5.13.2.7 Izglītojamajiem (vienas klases (grupas, kursa) ietvaros ne vairāk kā 20 personām) pamatizglītības vai vidējās izglītības pakāpē ārtelpās, ja kārtējās kalendāra nedēļas otrdienā 14 dienu kumulatīvais Covid-19 gadījumu skaits uz 100 000 iedzīvotāju konkrētās pilsētas vai novada administratīvajā teritorijā, kurā atrodas izglītības iestāde, nepārsniedz 250, nodrošinot epidemioloģiskās drošības prasības, var īstenot formālās un neformālās izglītības programmu nodarbības. Slimību profilakses un kontroles centrs reizi nedēļā ceturtdienā publicē oficiālajā izdevumā "Latvijas Vēstnesis" to pilsētu un novadu sarakstu, kuros atbilstoši Slimību profilakses un kontroles centra tīmekļvietnē trešdienā publicētajai informācijai 14 dienu kumulatīvais saslimstības rādītājs atbilst tādam līmenim, lai varētu tikt īstenotas klātienes nodarbības ārtelpās.

Formālās izglītības programmu ietvaros ārtelpās var īstenot ne vairāk kā 5 nodarbības no attiecīgajā nedēļā paredzēto nodarbību skaita.

Neformālās izglītības programmu ietvaros ārtelpās var īstenot ne vairāk kā 2 nodarbības no attiecīgajā nedēļā paredzēto nodarbību skaita, vienas nodarbības ilgumam nepārsniedzot 40 minūtes. Šā rīkojuma 5.13.2.7 apakšpunktā noteiktie ierobežojumi neattiecas uz šā rīkojuma 5.17.apakšpunktā minēto sporta treniņu (nodarbību) norisi”.

2. Valsts kancelejai saskaņā ar likuma “Par ārkārtējo situāciju un izņēmuma stāvokli” 9. panta trešo daļu paziņot Saeimas Prezidijam par Ministru kabineta pieņemto lēmumu un atbilstoši minētā likuma 9. panta ceturtajai daļai informēt sabiedriskos elektroniskos plašsaziņas līdzekļus par pieņemto lēmumu.

Iesniedzējs:

Izglītības un zinātnes ministre I. Šuplinska

Vizē:

Valsts sekretārs J. Volberts

Kārkliņš, 67047840

Raimonds.Karklins@izm.gov.lv